text: 11. ΒΑΣΙΛΙΚΟΝ ΔΙΑΤΑΓΜΑ της 13/13 Μαρτ. 1950 Περί τρόπου λειτουργίας του Εποπτικού Συμβουλίου των Οργανισμών Κοινωνικής Ασφαλίσεως. Έχοντες υπ’ όψιν τας διατάξεις των άρθρ. 1 και 2 του Α.Ν. 1409/1950 «περί τροποποιήσεως και συμπληρώσεως των διατάξεων περί εποπτείας και ελέγχου των Οργανισμών Κοινωνικης Ασφαλίσεως του Υπουργείου Εργασίας» προτάσει του Ημετέρου επί της Εργασίας Υπουργού μετά σύμφωνον γνώμην του Συμβουλίου της Επικρατείας, ληφθείσαν δια της υπ’ αριθ. 145/50 αποφάσεώς του, απεφασίσαμεν και διατάσσομεν: Συνεδριάσεις Εποπτικού Συμβουλίου Άρθρ.1-1.Το Εποπτικόν Συμβούλιον καλείται εις Συνεδρίασιν υπό του Προέδρου αυτού, τούτου δε κωλυομένου ή απουσιάζοντος, υπό του νομίμου αναπληρωτού του. 2.Το Εποπτικόν Συμβούλιον συνεδριάζει εις ημέρας τακτάς οριζομένας δι’ αποφάσεως αυτού ή εκτάκτως οσάκις παρίσταται προς τούτο ανάγκη κατά την κρίσιν του Προέδρου. Εν τη περιπτώσει ταύτη αι προσκλήσεις δέον να επιδίδωνται εις τα μέλη 24 τουλάχιστον ώρας προ της συνεδριάσεως. 3.Αι συνεδριάσεις του Εποπτικού Συμβουλίου δεν είναι δημόσιαι. Τα μέλη αυτού και ο Γραμματεύς δεν επιτρέπεται να προβαίνουν εις ανακοίνωσιν των κατά την συνεδρίασιν γενομένων συζητήσεων και λαμβανομένων αποφάσεων. Η μη τήρησις της απαγορεύσεως ταύτης αποτελεί παράβασιν καθήκοντος και συνεπάγεται τας επί τούτου κυρώσεις. 4.Η εν τω Εποπτικώ Συμβουλίω συζήτησις γίνεται κατά την σειράν της αναγραφής των θεμάτων εις την ημερησίαν διάταξιν, την οποίαν το Συμβούλιον δύναται να μεταβάλη εάν συντρέχουν προς τούτο αποχρώντες λόγοι. 5.Αι συνεδριάσεις διευθύνονται παρά του Προέδρου παρ’ ού δίδεται ο λόγος εις τα μέλη του Συμβουλίου κατά την σειράν της προς τούτο αιτήσεώς των. 6.Το Εποπτικόν Συμβούλιον ευρίσκεται εν απαρτία παρόντων τεσσάρων εκ των μελών αυτού εν οίς ο Πρόεδρος ή ο νόμιμος αναπληρωτής του και λαμβάνει αποφάσεις δια πλειοψηφίας των παρόντων πάντως δε δια ψήφων ουχί ολιγωτέρων των τριών, εν ισοψηφία νικώσης της γνώμης υπέρ ής εδόθη η ψήφος του Προέδρου ή του νομίμου αναπληρωτού του. Μυστική ψηφοφορία γίνεται μόνον οσάκις τούτο κρίνει απαραίτητον ο Πρόεδρος ή ζητείται παρά δύο μελών του Συμβουλίου. Εν ισοψηφία η πρότασις θεωρείται απορριφθείσα. 7.Προκειμένου να συζητηθή υπό του Εποπτικού Συμβουλίου αφορώσα ιδιωτικά συμφέροντα μέλους τινός αυτού ή συγγενούς μέλους μέχρι τετάρτου βαθμού δεν δύναται το μέλος τούτο να παραστή κατά την συζήτησιν. Η επί της εξαιρέσεως απόφασις του Συμβουλίου λαμβάνεται μετα πρότασιν του ενδιαφερομένου, υποχρεουμένου εις σχετικήν δήλωσιν ή και ετέρου μέλους αυτού. Ημερησία διάταξις και κοινοποίησις αυτής Άρθρ.2.-1.Ο Πρόεδρος του Εποπτικού Συμβουλίου καταρτίζει αναλόγως των υφισταμένων εκάστοτε υπηρεσιακών αναγκών την ημερησίαν διάταξιν των συνεδριάεσων. Αύτη μετά προσκλήσεων εις συνεδρίασιν αποστέλλεται επιμέλεια του Γραμματέως εις τα μέλη του Εποπτικού Συμβουλίου επί αποδείξει 24 τουλάχιστον ώρας προ της συνεδριάσεως. 2.Μετά της ημερησίας διατάξεως αποστέλλονται εις τα Μέλη του Συμβουλίου α)αντίγραφα των πρακτικών της προηγουμένης συνεδριάσεως, β)αντίγραφον εκθέσεων εξελεγκτικών Επιτροπών ή εκθέσεων ειδικών εισηγητών ή ελεγκτών και γ)αντίγραφον εισηγητικών και υπηρεσιακών σημειωμάτων επί των προς συζήτησιν θεμάτων. 3.Αι προς συνεδρίασιν προσκλήσεις κοινοποιούνται πάντοτε εις τα τακτικά μέλη. Εάν μέλος τι κωλύεται να παραστή δέον να ειδοποιή αμελλητί απ’ ευθείας τον αναπληρωτήν του ή τον Γραμματέα του Συμβουλίου όστις και μεριμνά δια την πρόσκλησιν του αναπληρωτού του κωλυομένου τακτικού μέλους. Απαρτία, Εισήγησις, Πρακτικά κ.λπ. Άρθρ.3.-1.Εάν μετά ημίσειαν ώραν από της ωρισμέ-νης δια της προσκλήσεως τοιαύτης δεν έχει επιτευχθή απαρτία αιτήσειτης πλειοψηφίας των παρόν(Αντί της σελ. 49) Σελ. 49(α) 286 Έλεγχος Οργανισμών Κοινωνικής Πολιτικής 15.Α.ε.8-11 των δύναται να κηρυχθή ματαιωθείσα η συνεδρίασις συντασσομένου σχετικού πρακτικού. 2.Εις το Εποπτικόν Συμβούλιον εισηγείται τα θέματα ο Διευθυντής της παρά τω Υπουργείω Εργασίας Υπηρεσίας Επιθεωρήσεως και Ελέγχου Ασφαλιστικών Οργανισμών, όστις δύναται εγκρίσει του Εποπτικού Συμβουλίου να αναθέτη την εισήγησιν θεμάτων και εις τους επί βαθμώ τουλάχιστον Εισηγητού υπαλλήλους της υπηρεσίας του. Δύναται επίσης ο Πρόεδρος ή το Εποπτικόν Συμβουλιον να αναθέτη την εισήγησιν ωρισμένων θεμάτων και εις έν ή πλείονα των μελών του Συμβουλίου ως επίσης δι’ αποφάσεων του Συμβουλίου να καταρτίζωνται Επιτροπαί εκ των μελών αυτού (τακτικών και αναπληρωματικών) δια την μελέτην, προπαρασκευήν ή επεξεργασίαν θεμάτων αρμοδιότητος του Εποπτικού Συμβουλίου. Ο Πρόεδρος εκάστης Επιτροπής ορίζεται δι’ αποφάσεως του Συμβουλίου. Εις τας περιπτώσεις ταύτας η εισήγησις δύναται να γίνεται υπό του Προέδρου της εκλεγείσης Επιτροπής ή των ορισθέντων Εισηγητών. Επίσης το Εποπτικόν Συμβούλιον δύναται να καλή ενώπιόν του Επιτροπάς ή μεμονωμένα ειδικά πρόσωπα προς αίτησιν πληροφοριών ή γνωμών επί ειδικών θεμάτων. 3.Των συνεδριάσεων του Εποπτικού Συμβουλίου τηρούνται παρά του Γραμματέως πρακτικά εις τα οποία καταχωρούνται περιληπτικώς αι γενόμεναι συζητήσεις και αι λαμβανόμεναι αποφάσεις αριθμούμεναι χρονολογικώς και κατ’ αύξοντα αριθμόν. Τα πρακτικά ταύτα επικυρούνται και υπογράφονται υπό του Προέδρου, των παραστάντων εις την συνεδρίασιν μελών, του γραμματέως και του Εισηγητού. Ο γραμματεύς τηρεί ευρετήριον πασών των αποφάσεων του Εποπτικού Συμβουλίου. 4.Κηρυχθείσης εν απαρτία της συνεδριάσεως αναγιγνώσκονται και επικυρούνται τα πρακτικά της προηγουμένης τα οποία θεωρούνται επικυρωθέντα εάν δεν προβληθή αντίρρησίς τις. Εν εναντία περιπτώσει ο Πρόεδρος ενεργεί εξακρίβωσιν επί του θέματος εφ’ ού η αντίρρησις μεθ’ ό ενεργούνται οι τυχόν θεωρηθείσαι ως επιβεβλημέναι διορθώσεις. Αι αποφάσεις του Συμβουλίου δεν εκτελούνται προ της επικυρώσεως των πρακτικών πλην των περιπτώσεων καθ’ άς αποφασίζει ρητώς και παμψηφεί το Εποπτικόν Συμβούλιον την εκτέλεσιν αυτών προ της επικυρώσεως των πρακτικών ως άνω οπότε εξουσιοδοτεί τον Πρόεδρον να επικυρώση τα πρακτικά της εν λόγω αποφάσεως. Αρμοδιότητες Προέδρου Εποπτικού Συμβουλίου. Άρθρ.4.-1.Ο Πρόεδρος του Εποπτικού Συμβουλίου και τούτου κωλυομένου ή απουσιάζοντος ο αναπληρωτής αυτού έχει γενικώς την αμεσωτέραν εποπτείαν επί της πραγματώσεως του έργου του Συμβουλίου εκδίδει τας δεούσας διαταγάς και οδηγίας προς εκπλήρωσιν του τεταγμένου του Συμβουλίου σκοπού και την εκτέλεσιν των αποφάσεων αυτού, υπογράφει άπαντα τα έγγραφα αλληλογραφίας και τας πράξεις γενικώς του Συμβουλίου, εκπροσωπών εν παντί το Συμβούλιον. Δύναται προτάσει του Προέδρου η υπογραφή ενίων εγγράφων και πράξεων να ανατίθεται αποφάσει του Συμβουλίου είς τινα των μελών αυτού. 2.Το Εποπτικόν Συμβούλιον διεξάγει δια του Προέδρου αυτού ή του αναπληρωτού του άπασαν την αλληλογραφίαν απ’ ευθείας τηρών ίδιον πρωτόκολλον αλληλογραφίας και ιδίαν σφραγίδα, ο τύπος της οποίας θέλει ορισθή δι’ αποφάσεως του Εποπτικού Συμβουλίου. Σελ. 50(α) 3.Άπασα η υπηρεσία του Εποπτικού Συμβουλίου διεξάγεται δια της παρά τω Υπουργείω Υπηρεσίας Ελέγχου το προσωπικόν της οποίας οφείλει να συμμορφούται προς τας αποφάσεις του Συμβουλίου και τας εντολάς του Προέδρου. Άρθρ.5.-1.Το Κεντρικόν Εποπτικόν Συμβούλιον Οργανισμών Κοινωνικής Ασφαλίσεως παρακολουθεί και κατευθύνει τον κατά τας κειμένας διαταξεις έλεγχον της διαχειρίσεως των υπολόγων των Οργανισμών εφ’ ών εφαρμόζονται αι διατάξεις του άνω Νόμ. 1409/50. Εν τη δικαιοδοσία του ταύτη και επί τη βάσει των στοιχείων της διαχειρίσεως και του πορίσματος της Εξελεγκτικής Επιτροπής δικαιούται το Εποπτικόν Συμβούλιον όπως δια πράξεώς του κηρύσσει, ως ορθώς έχουσα την διαχείρισιν των υπό κρίσιν υπολόγων ή καταλογίζει εις βάρος του υπολόγου πάσαν ζημίαν ήτις προέκυψεν υπαιτιότητι ή συνεπεία ασυγνώστου αμελείας του υπολόγου εις βάρος του Οργανισμού. 2.Αι κατά τας κειμένας διατάξεις ενεργούσαι τον έλεγχον διαχειρίσεως εις έκαστον των Οργανισμών Εξελγεκτικαί Επιτροπαί, οφείλουσι όπως εντός μηνός από της περατώσεως του ελέγχου της Διαχειρίσεως εκάστου έτους συντάξωσι και υποβάλωσι εις το Εποπτικόν Συμβούλιον το πόρισμά των μετά των τυχόν υπ’ αυτών γινομένων εις βάρος των υπολόγων καταλογισμών. 3.Τα δια πράξεων του Εποπτικού Συμβουλίου καταλογιζόμενα εις βάρος υπολόγων χρηματικά ποσά εισπράττονται κατά τας διατάξεις των Νόμων περί εισπράξεως Δημοσίων εσόδων. Άρθρ.6.-1.Εις τον Πρόεδρον, τα μέλη και των Εισηγητήν παρέχεται κατά συνεδρίασιν αποζημώισις ίση προς την εις τα μέλη του Διοικ. Συμβουλίου του Ταμείου Ανεργίας παρεχομένην. Επίσης εις τον Πρόεδρον παρέχεται η εις τον Πρόεδρον του Διοικ. Συμβουλίου του Ταμείου Ανεργίας παρεχομένη παγία κατά μήνα αποζημίωσις, εις δε τα μέλη και τον Εισηγητήν τα τέσσαρα πέμπτα ταύτης. Εις τον αναπληρωτήν του Προέδρου παρέχεται πλην της κατά συνεδρίασιν αποζημιώσεως λόγω συμμετοχής του εις τας συνεδριάσεις του Εποπτικού Συμβουλίου ως μηνιαία παγία αποζημίωσις ίση προς το ήμισυ της παρεχομένης τοιαύτης εις τον Πρόεδρον του Εποπτικού Συμβουλίου. Εις τον Γραμματέα παρέχεται το ήμισυ της παγίας κατά μήνα αποζημιώσεως του Εισηγητού του Εποπτικού Συμβουλίου ως και κατά συνεδρίασιν αποζημίωσις ίση προς τα τρία τέταρτα της εις τον Εισηγητήν παρεχομένης τοιαύτης. Τα μέλη των συνιστωμένων υπό του Συμβουλίου Επιτροπών δικαιούνται των τριών τετάρτων της κατά συνεδρίασιν παρεχομένης αποζημιώσεως εις τα μέλη του Εποπτικού Συμβουλίου. Άρθρ.7.-1.Τον Πρόεδρον απόντα ή κωλυόμενον αναπληροί εις πάντα τα καθήκοντά του ο εν τω Εποπτικών Συμβουλίω Σύμβουλος του Ελεγκτικού Συνεδρίου οριζόμενος ως αναπληρωτής του. 2.Πάντα τα έξοδα λειτουργίας του Εποπτικού Συμβουλίου ως και αι πάσης φύσεως δαπάναι και αποζημιώσεις καταβάλλονται εις βάρος του λογαριασμού βελτιώσεως Κοινωνικών Ασφαλίσεων. 287 15.Α.ε.11 Έλεγχος Οργανισμών Κοινωνικής Πολιτικής 